  ПРОТОКОЛ

№43/ 17.09.2026г.
            Днес 17.09.2026год. се проведе Заседание на ОбС – Тополовград от 09.00 часа в Залата на Общински съвет-Тополовград .

          Към момента на започване на заседанието в Присъствената книга,  от общо 13 общински съветника  са се регистрирали 13. 

          На Заседанието на Общински съвет – Тополовград присъстват Божин Божинов-    Кмет на община Тополовград, Директори на дирекции, началник отдели, кметове и кметски наместници  на населени места.

    Заседанието на Общински съвет – Тополовград бе открито  от  Силвия  Георгиева – Председател на Общински съвет – Тополовград.
С.Георгиева - Председател на ОбС – Тополовград:  Добър ден на всички присъстващи! Уважаеми господин Божинов, уважаеми общински съветници,  присъстващи в залата. В присъствената книга и в електронната система са се регистрирали 13 от 13  общински съветника. Общински съвет Тополовград може да заседава и да взима своите решения. Откривам днешното заседание което е извънредно и е свикано на основание чл.23,ал.4,т.1 и чл.45,ал.7 от ЗМСМА. Тъй като днешното заседание е извънредно за това и предложението за дневен ред се състои от една единствена точка. Подлагам предложението за дневен ред за гласуване. Моля, да гласувате…

Пл.Минчев: За обсъждане?

С.Георгиева - Председател на ОбС – Тополовград:  Да, нещо по дневния ред?

Пл.Минчев: Има обсъждане и тогава да се гласува. Така е по Правилник. Значи по отношение свикването на заседанието на Общински съвет както посочи и Председателя посочено е т.1. След като е т.1 това не означава, че имаме 14 дневен срок за съответно Общински съвет да се произнесе това не означава, че тука както е посочено 14 дневния срок това означава да се игнорира други законно установени със подзаконов акт срокове. И считам, че в случая при свикването на днешното заседание, аз не знам думата „извънредно“ какво означава може би ще ми се разтълкува. Извънредно, като е извънредно това означава да не спазваме правилата които са посочени в Закона за местното самоуправление и местна администрация и Правилника за организацията и дейността на Общински съвет Тополовград и взаимодействието му с Общинска администрация. Там има други срокове които са указани има и друга процедура която следва да бъде изпълнена. Считам, че в случая при свикването и съответно особено при връчването на материалите не са спазени чл.75 и чл.77, ал.1 от Правилника за организацията и дейността на Общински съвет Тополовград. Само тях ще ги визирам, няма да визирам други нарушения, защото ако пак изпаднем Областния да ни връща заради неправилно свикване или не спазване на сроковете пък пак да отменяме други решения то ще стане вече много как да го кажа не банално ами направо почваме да  се излагаме. За това само това ще изложа, че хубаво нали да се посочи извънредно. Извънредно означава както е посочено да не бъдат включвани други материали и само този материал да се гледа, да го приемем за извънредно. Не знам дали е обсъждано, дали е имало Председателски съвет, но след като е по т.1 хубаво е пак да се прочетат законовите и подзаконовите актове. Там е посочено, че трябва да има председателски съвет, да се сформира да се включват точки и т.н. това са все императивни норми които при свикването и връчването на материалите трябва да бъдат спазени което аз считам, че не са спазени и няма да се разпростирам за други нарушения защото пак казвам ще стане много един вид пак ще трябва да ни го отменят и т.н. В тази връзка аз  не съм против да се гледа докладната, но просто няма като юрист няма как да подкрепя в смисъл дневния ред. От тази гледна точка исках да посоча, че не съм против да се гледа докладната защото действително решението което обсъждахме на две заседания си е абсолютно незаконосъобразно и то единствения вариант е трябва да се отмени. Пък в крайна сметка пък може да решите да отиде и в съда. 
С.Георгиева - Председател на ОбС – Тополовград:  Да отговоря на господин Минчев. Господин Минчев да запозната съм със срока за раздаване на материалите. Следва да бъде в 7 дневен, но ЗМСМА позволява при извънредни ситуации в случая срока от Областния Управител е 14 дневен и точно на тези основания сме свикали днешната сесия. 

Пл.Минчев: Така, пак искам да кажа. Да, само да кажа, че пак казвам, че тоест да се спази този 14 дневен срок не означава, че трябва да се игнорира. За това законодателя е дал този 14 дневен срок. Тоест материала който е постъпил връчването е на осми, но докладната е от 14.09.Значи за това е дал достатъчно време този, нали зависи как ще бъде свикано заседанието. Ние за това в случая го свикваме по т.2. там трябва да се гледа съответно като извънредна сесия и там не се спазват тези срокове. Не знам защо не е правено, до сега е правено по този начин в един момент да се изчистят абсолютно всички законови пречки нали и заседанието да бъде редовно. Тоест да не изпадаме в ситуацията пак да се отменя и  което аз за това не се разпрострях  и какви други нарушения има, просто казвам защо няма да гласувам и за това законодателя е дал.. тоест на 08.09.е постъпило от 08.09. до 14.09. има шест дена за реагиране. И после вече ако се приеме дневния ред ще коментирам и защо докладната е от Председателя. Но това е на по нататъшен етап.
Б.Божинов-Кмет на Община Тополовград: Да разбирам, че последния срок е 22.09. при 14 дневен срок нали?

Пл.Минчев: Да, последния срок.

Б.Божинов-Кмет на Община Тополовград: Добре, тогава за да не влизаме в нарушение предлагам в утрешния ден да се направи Председателски съвет и на 21.09. да е сесията. 

С.Георгиева - Председател на ОбС – Тополовград:  Не, аз държа да си разгледаме докладната…

Пл.Минчев: Това вече ще го реши Председателя на Общинския съвет. 

С.Георгиева - Председател на ОбС – Тополовград:  Аз не смятам, че процедурата е грешна. Изчетох много практики дори в повечето случай вносител за отмяната на решенията не е Кмета на общината, а самия Председател. Аз не смятам, че процедурата е грешна. И докладната е от Председателя не смятам, че има нарушение в процедурата.

Пл.Минчев: То не може да се каже нарушение на процедурата, защото това е силна дума, просто тези срокове които би трябвало ако се преценят, че някакво съществено нарушение…. Аз просто обясних  вота, че после да кажете, защото на предната сесия ми казахте ама ти помниш ли как гласува преди. Защото ако сега гласувам примерно ще гласувам „въздържал се“ ще кажат ти защо не искаш да се отмени а на предната и по предната сесия говореше, че това решение е незаконосъобразно пък не искаш. Просто обясних вота си и си направих изказването по отношение на дневния ред. Но в крайна сметка го решава Председателя.
С.Георгиева - Председател на ОбС – Тополовград:  Аз предлагам да си го гласуваме дневния ред и да си гласуваме точката. Някой друг по дневния ред? Ако няма подлагам на гласуване предложението по дневния ред да се гласува със „за“, „против“ и „въздържал се“. Обявявам резултата от гласуването.
/Участвали в гласуването:  13 общински съветници, от които 12“за”,

0”против” и  1“въздържал се”/.

ПРИЕМА СЕ ДНЕВНИЯ РЕД.

Преминаваме към,

ПЪРВА ТОЧКА ОТ ДНЕВНИЯ РЕД.
С.Георгиева - Председател на ОбС – Тополовград: Докладна записка  с вх.№999/14.09.2026год. относно: Върнато за ново обсъждане Решение №483 на Общински съвет-Тополовград, прието на редовно заседание, проведено на 28.08.2026г., съгласно Заповед №АК-08-19 от 04.09.2026г. на Областният управител на Област Хасково. Аз ви казах, че заседанието е извънредно, че имаме 14 дневен срок за преразглеждане  на решението и съм внесла докладна за отмяна на решението с №483. Така. За изказвания по точката? Господин Минчев.
Пл.Минчев: Аз започнах още в изказването си по дневния ред защо внася първо Председателя няма да питам защо толкова късно е внесена докладната с оглед на тези срокове които ги коментирахме, но защо я внася Председателя и след като я внася общински съветник нали той Председателя е пръв сред равни пак е общински съветник защо няма предполагам, че материалите са изпратени и на общинска администрация, защо няма становище както при миналия път при върнато решение оспорено нямаше становище на общинска администрация  което е не отменима част от Правилника. Значи вече много пъти го цитирам този Правилник а пък все пак трябва да напомня на Председателя, че той следи също за спазването на Правилника и не знам защо няма такова становище. Още повече, че докладната не изхождаше от Председателя или от общински съветник, а изхождаше от Кмета на общината или там неговите заместници, сега не си спомням кой беше точно подписал докладната и как така изведнъж се въртим на триста и шестдесет градуса като на две заседания това нещо го обсъждахме и на две заседания какво ли не бях обвинен, че съм говорил, че съм се заяждал и какво ли не като обяснявах, че докладната е изцяло юридически неиздържана. И въпреки това пак беше внесена, пак беше внесена на втори път и някои съветници не знам защо си го причиняват 7 гласуваха, двама отсъстваха, два пъти гласуваха и сега изведнъж си променяме и веднага да го отменим това решение. Говорим тука, че комисиите не сме коментирали, че тези комисии….. Ами защо примерно днес трябваше да има комисия след като е по т.1 Правилника казва, че трябва да се свика комисията, защо не е свикана комисията. Толкова говорим за тези комисии пък накрая…. Ама ние не се изслушваме на сесията какво говорим кое е нарушението и вие тука може би останалата част, поне така аз с такова впечатление съм останал, може и да ми е грешно не знам, но все си мислите, че нали тука някой от съветниците бяха казали „то кервана си върви, кучетата си лаят“, но кервана в този случай отиде в пропастта което не еднократно аз съм посочвал. Значи трябва да се разбере, че аз не всеки път казвам за спорта или да се заяждам, просто виждам като юрист бил съм и Председател колко мандата, виждам ги нещата и се опитвам по някакъв начин това нещо което днеска си го причиняваме как е свикано, защо, в какъв срок, да го отменим. Просто не виждам смисъл от цялата ситуация. Пък в крайна сметка един път не еднократно след като два пъти сте гласували за това решение защо бързаме. Ами дайте го на съда да го каже пък може и аз да не съм прав, може Областния юристите му да не са прави, един път нали пък постъпете малко по така твърдо да видим за какво става въпрос. А на вас ви напишат, че решението е незаконосъобразно, а аз ви говоря на две сесии, че е незаконосъобразно аз си ги говоря за спорта нали да се заяждам така по усмотрението на някои от присъстващите в залата и т.н. Пък накрая какво излиза, че съм прав. Не съм прав пак го казвам да се заяждам, казвам както тука казах по отношение на дневния ред защо няма да го подкрепя, защото за съжаление съм единствения юрист. Хубаво беше да има още един, двама юристи да могат да подкрепят това което аз го говоря. И в тази връзка просто коментирахме го на предходната сесия, говорихме, че докладната първо аз ви посочих, че не може само с една скица и с един акт за публична общинска собственост това нещо да мине. Казах ви, че има законови положения, има си съдебна, трайна съдебна практика която казва как се деактува един имот и Областния ви го казва, че проявен интерес, че не поддържане, че не може от бездействието и неправомерно действие да се черпят права и т.н. да се прави това нещо. Хубаво имате мнозинство то е факт, вземате си решението, но трябва да се положат още малко усилия за да бъде всичко законно и да не се събираме и да си ги говорим пак тези приказки и пак аз да вземам отношение, но просто се чувствам длъжен като единствения юрист и съветника с най-дълъг стаж мандати, нали не знам за хубаво ли за лошо ли е това, но просто да обърна внимание, защото все пак трябва да има и друго мнение нали. Хубаво е пак казвам мнозинството си е мнозинство, но трябва малко повече да се постарайте. Това е моето мнение, да не казвам по-силни думи. Така, че вие си решете и защо Председателя я внася пак. Ами нека си я внесат там Кмета, заместник Кмета след като сега нямаме и становище от тях и какво е. Те пък могат да кажат ние сме правите това е достатъчно. Не знам пък сега и тепърва в заседанието тука да се обясняваме кое е правилно и кое е не правилно това което е и безсмислено и да спорим.
Б.Божинов-Кмет на Община Тополовград: А според вас как трябва да се формулира докладната, как трябва да се състави за да  бъде читава и законна?

Пл.Минчев: Аз ви казах в отрицателния вот тогава и на предното заседание на 30.07. 

Б.Божинов-Кмет на Община Тополовград: Не, не това е ясно, това го разбрах. 

Пл.Минчев: Казах, че не е юридически издържана и това не е достатъчно, защото първото което е първо не е мотивирана докладната. Трябва да бъде мотивирана. И второто което е за да отпадне основанието законодателя изисква да има доказателства да бъдат представени освен тези двата документа които ги цитирах трябва да има и доказателства, че действително е отпаднало основанието. Това тези доказателства могат да се осигурят и да се приложат към тази докладна записка. Казах започнато е нещо, но не е довършено и в един момент аз ви казвам пак, че много други решения които са били незаконосъобразни просто са минали през прокуратурата и през Областния управител, даже аз се учудех, че това го е оспорил, но явно са го приели, че действително нарушението е доста тежко за да го игнорират. И другите решения които сме ги вземали, които са незаконосъобразни ще има и последици аз не еднократно съм го казал. Нали пак казвам хубаво е тука ме увещаваха мене даже колежката юристка ме увещаваше какво ще каже обществеността. Аз тогава я приканих, нека ние да си гледаме юристите юридическата част да го издържим пък обществеността да го оставим на политиците. Тогава бяха  в предпоследното заседание, вас ви нямаше и такива дебати се водиха тук. Освен това което аз го коментирах, че не може само проявен интерес, лошо състояние ние на база на това да го деактуваме. Значи има си процедура която трябва да бъде спазена. За да бъде докладната юридически издържана трябва да има мотиви да се посочат, а тези мотиви трябва да се извлекат от доказателства които ще се приложат, че имота е с отпаднало основание тоест вече детска площадка….. Да, тука се изговориха какво ли не, че имота не се използва ами подгответе документите мотивирайте го! Юриста трябва да ви обясни как да стане. Всеки един юрист който се занимава, юриста на общината да го обективира. Едно документче, две документчета да са на база на това напишете мотивите и го вкарайте имате си мнозинство. Какъв е проблема да си го гласувате. Това е. Просто не искам повече да говоря на тази тема защото три заседания да го говоря вече е безсмислено.
Б.Божинов-Кмет на Община Тополовград: Аз мисля, че ви разбрах прекрасно. 

С.Георгиева - Председател на ОбС – Тополовград:   И заради това поради липса на тези мотиви и на доказателства аз съм….

Пл.Минчев: Да, мотивите ще се извлекат от документите които вие ще съставите. Да, ние го знаем аз в този квартал съм израснал. Знам го. Виждам, че не е детска площадка не само вие и другите. Нали обществеността може да каже, че не е обаче има си тука специалисти които могат да идат да изготвят….. Два протокола да бяхте приложили….
Б.Божинов-Кмет на Община Тополовград: Снимков материал, да разбрах ви.

Пл.Минчев: Има си начин, документи които да се приложат и нямаше да са тези двата документа и на база на тях да се деактува имота. След като сте решили вие ще си го направите. 

Б.Божинов-Кмет на Община Тополовград: Ако всеки път така дебатираме да ми казвате къде имаме пропуски как може да стане..

Пл.Минчев: Това всеки път го казвам.

Б.Божинов-Кмет на Община Тополовград: Само, че вие не казвате  примерно как да поправим…..

Пл.Минчев: Какво да казвам, аз го казвах в първото заседание.

Б.Божинов-Кмет на Община Тополовград: Не говорим за тази точка, говоря за….

Пл.Минчев: А когато се мотивирах отрицателния вот от твоя страна каза „помниш ли как си гласувал против еди какво си“. Аз когато гласувам „против“ винаги се обосновавам както можеше да си го спестя това и да го кажа в началото защо гласувах „въздържал се“. Не, че съм „против“ да се гледа докладната. 

Б.Божинов-Кмет на Община Тополовград: Мисълта ми е друга, че  хубаво е общинският съветник има и не само право да гласува има и е задължен и да казва как да стане, как да се случат нещата. 

Пл.Минчев: При наличие на специалисти, при наличие на юрист.

Б.Божинов-Кмет на Община Тополовград: Няма значение. Значи Общинския съвет има и тава задължение.  
Пл.Минчев: Ами ако искате аз да ви ги напиша нещата. Ако няма проблем да ви ги напиша.

Б.Божинов-Кмет на Община Тополовград: И това няма лошо. 
Пл.Минчев: И после ако не мине ще сочите мен.

Б.Божинов-Кмет на Община Тополовград: И това няма да е лошо. Ще ви бъдем благодарни.

Пл.Минчев: Но при наличието на специалисти и на юрист аз съм излишен. Нали? Много добре го знаете, че ако не бях излишен сега нямаше да съм от тази страна на масата.

Б.Божинов-Кмет на Община Тополовград: Е, това вие си го решихте.

С.Георгиева - Председател на ОбС – Тополовград:   Други изказвания по точката?

Пл.Минчев: Аз ще подкрепя докладната.

С.Георгиева - Председател на ОбС – Тополовград:   Госпожа Хлебарова иска думата.

Я.Хлебарова-юрист на община Тополовград: Ще бъда кратка. Да, докладната е върната. Тя е гледана на две заседания. Като на първото заседание, и на двете присъствах достатъчно дълго се обсъждаше тази площадка. Тогава всички вие отдясно твърдяхте, че тя може да се оправи, че тя не бива да се променя, че на децата не бива да се отменя правото. Казахме, обяснихме, че  площадката в момента няма как да бъде оправена. Имаме достатъчно детски площадки и вие виждате как са оправени. Така, добре върната е докладната със липса на мотиви. Един странен факт ми прави впечатление и искам да ви го споделя. Докладната е получена в Областна администрация на 03.09. На 04.09. ние вече имаме писмото от Областния. За мен този факт е странен. Друго няма какво да кажа. 
С.Георгиева - Председател на ОбС – Тополовград:   Ама то има седем дневен срок.

Пл.Минчев: Какво е странното. 

Я.Хлебарова-юрист на община Тополовград:  Много бързо е разгледано.

Пл.Минчев: Аз не виждам, не ако тука някакъв упрек аз нищо не съм…. Ако има някакъв упрек, нито съм подавал сигнал до Областен нито нищо.

Я.Хлебарова-юрист на община Тополовград:  Такова нещо не съм казала за вас.

С.Георгиева - Председател на ОбС – Тополовград:   Преминаваме в процедура на гласуване. Преминаваме към гласуване. 

   На основание чл.45,ал.9 от ЗМСМА, подлагам на гласуване проекто решение под №1 по т.1. Моля да гласувате със „за“, „против“ и „въздържал се“.
/Участвали в гласуването:  13 общински съветници, от които 13“за”,

0 ”против” и  0 “въздържал се”/.

РЕШЕНИЕТО   СЕ ПРИЕМА.
С.Георгиева - Председател на ОбС – Тополовград:   Благодаря на общинските съветници! Закривам днешното заседание на Общински съвет Тополовград.
СИЛВИЯ ГЕОРГИЕВА: 
Председател на ОбС-Тополовград
Вярно,                                                                                

Снел препис
Веселина Андонова,специалист ОбС

